Motorinis neuronas

Motorinis neuronas, motoneuronas – nervinės ląstelės tipas.

Nugaros smegenų struktūrinis vienetas yra segmentas, kuriame yra susigrupavę įvairaus pobūdžio neuronai. Priekinių ragų branduoliai turi kūnelius eferentinių neuronų (7-9 Reksedo zonos), kurie inervuoja kūno ir galūnių raumenis. Žmogaus nugaros smegenys turi apytiksliai 13 milijonų neuronų, iš jų eferentinių yra tik 3 %.

Klasifikacija 
Motoriniai neuronai yra atskira neuronų grupė. Ji skirstoma į α-, γ- ir prieganglijinius autonominės nervų sistemos neuronus. Didžiausi iš jų – α-motoriniai neuronai (aksono skersmuo 12-22 mkm, o impulso sklidimo greitis 70-120 m/s) atlieka laisvuosius susitraukimus skersaruožiuose raumenyse.

 alfa
Kiekvieno alfa – motorinio neurono aksonai daug kartų pasidalija ir tokiu būdu kiekvienas iš jų apima savo terminalėmis (galūnėmis) iki šimto raumenų skaidulų. Taip atsiranda motoriniai vienetai. Tuo pačiu keli neuronai, įnervuojantys tą patį raumenį, sudaro motoneuroninį pulą. Į jo sudėtį gali įeiti motoriniai neuronai iš kelių kaimyninių segmentų.

Dėl to, kad pulo motorinių neuronų jautrumas nėra vienodas, esant silpniems signalams susižadina tik dalis jų. Tai veda prie dalinio raumenų skaidulų susitraukimo. Kiti motoriniai vienetai, kuriems šis sužadinimas yra tik priešslenkstinis, irgi reaguoja, nors jų reakcija pasireiškia tik per membranos depoliarizaciją ir jautrumo padidėjimą.

Sužadinimo signalui augant, jie vis labiau įsitraukia į reakciją ir tokiu būdu visi motoriniai pulo vienetai dalyvauja reflektoriniame atsake. Alfa – motorinių neuronų organizacijoje svarbi grandis yra neigiamo grįžtamojo ryšio buvimas, kurį užtikrina aksonų kolateralės ir specialūs stabdantys tarpiniai neuronai – Renšou ląstelės. Savo grįžtama stabdančia įtaka jie gali apimti dideles motorinių neuronų grupes, tokiu būdu integruodami sužadinimo ir slopinimo procesus.

 Gama
Gama – motoriniai neuronai įnervuoja intrafuzalines (viduverpstines) raumenų skaidulas. Jie impulsuoja žemesniu dažniu ir jų pėdsakinė hiperpoliarizacija yra silpnesnė negu alfa – motorinių neuronų. Jų funkcija – sukelti intrafuzalinių raumenų skaidulų susitraukimą, kurio metu motorinio atsako nebūna. Šių skaidulų sužadinimas lemia jų receptorių jautrio pasikeitimą ekstrafuzalinių raumenų skaidulų susitraukimui arba atsipalaidavimui.

Koreliacija 
Daugelis žmogaus kūno nervų yra susimaišę, t. y. jie turi ir juntamuosius, ir motorinius nervus. Būtent dėl to, esant nervų pažeidimams, juntamieji sutrikimai beveik visada koreliuoja su motoriniais sutrikimais. Bet šalia esančių nervų inervacijos zonos iš dalies persikloja, todėl pažeistos odos srities jutimai prarandami ne absoliučiai, ko negalima pasakyti apie motorinių savybių praradimą.

Atradimai 
2006 sausio pabaigoje įvyko žymus įvykis šuolaikiniame moksle. Po daugelio bandymų tyrinėtojams iš Viskonsino valstijos universiteto (JAV) pavyko užauginti laboratorinėmis sąlygomis spinalinius motorinius neuronus iš žmogaus embriono kamieninių ląstelių.

Šių bandymų rezultatai buvo publikuoti Nature Biotechnology žurnale. Prognozuojama, kad ateityje šis atradimas padės ne tik gydyti pacientus su nugaros smegenų pažeidimais ir šonine amiotrofine skleroze, bet ir išgelbės žmoniją nuo daugelio ligų, įskaitant Parkinsono ligą, Alzhaimerio ligą ir cukrinį diabetą.

Ląstelė
Neuronai